open-index/open-wikipedia-markdown huggingface dataset:
மேளதாளங்கள்

**மேளதாளங்கள்** 1978 ஆம் ஆண்டு வெளிவந்த தமிழ்த் திரைப்படமாகும். கே. சொர்ணம் இயக்கத்தில் வெளிவந்த இத்திரைப்படத்தில் ஜெய்சங்கர், ஸ்ரீபிரியா மற்றும் பலர் நடித்திருந்தனர்.

## நடிகர்கள்
* ஜெய்சங்கர் 
* ஸ்ரீபிரியா

## பாடல்கள்
கவிஞர்கள் கண்ணதாசன், பூவை செங்குட்டுவன் எழுதிய பாடல்களுக்கு ரமேஷ் நாயுடு இசையமைத்தார்.

## மேற்கோள்கள்

பகுப்பு:1978 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
முடிசூடா மன்னன்

**முடிசூடா மன்னன்** 1978 ஆம் ஆண்டு வெளிவந்த தமிழ்த் திரைப்படமாகும். ஆர். விட்டால் இயக்கத்தில் வெளிவந்த இத்திரைப்படத்தில் ஜெய்சங்கர், ஸ்ரீதேவி மற்றும் பலர் நடித்திருந்தனர்.

## நடிகர்கள்
* ஜெய்சங்கர்
* ஸ்ரீதேவி
* ஒய். விஜயா
* தீபா
* சரத் பாபு
* எம். என். நம்பியார்
* ஆர். எஸ். மனோகர்
* எஸ். ஏ. அசோகன்
* வி. கோபாலகிருஷ்ணன்
* எம். என். ராஜம்
* சுகுமாரி
* வெண்ணிற ஆடை மூர்த்தி
* ஒய். ஜி. மகேந்திரன்
* ஜி. சீனிவாசன்
* ஜூனியர் பாலையா
* பீலி சிவம்

## பாடல்கள்
இத்திரைப்படத்திற்கு  ஜி. கிருஷ்ணமூர்த்தி இசை உதவியுடன் சத்யம் இசையமைத்தார். அனைத்துப் பாடல்களையும் கவிஞர் வாலி எழுதினார்.

## மேற்கோள்கள்

பகுப்பு:1978 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
ஒரு நடிகை நாடகம் பார்க்கிறாள்

**ஒரு நடிகை நாடகம் பார்க்கிறாள்** 1978 ஆம் ஆண்டு வெளிவந்த இந்தியத் தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் ஸ்ரீகாந்த், இலட்சுமி மற்றும் பலர் நடித்திருந்தனர்.

## மேற்கோள்கள்
 

பகுப்பு:1978 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
ஒரு வீடு ஒரு உலகம்

**ஒரு வீடு ஒரு உலகம்** (*Oru Veedu Oru Ulagam*) 1978 ஆம் ஆண்டு வெளிவந்த இந்தியத் தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் விஜயபாபு, ஷோபா மற்றும் பலர் நடித்திருந்தனர்.

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார்.

## மேற்கோள்கள்

பகுப்பு:1978 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
அல்லி பெற்ற பிள்ளை

**அல்லி பெற்ற பிள்ளை** (*Alli Petra Pillai*) 1959 ஆம் ஆண்டு வெளிவந்த தமிழ்த் திரைப்படமாகும். இசையமைப்பாளர் கே. வி. மகாதேவன், *வயலின்* மகாதேவன், கவிஞர் அ. மருதகாசி, வி. கே. முத்துராமலிங்கம் ஆகியோர் கூட்டாகத் தயாரித்த இத் திரைப்படத்தில் எஸ். வி. சகஸ்ரநாமம், பண்டரிபாய் ஆகியோர் முக்கிய பாத்திரங்களில் நடித்திருந்தனர்.

## பாடல்கள்
திரைப்படத்துக்கு இசையமைத்தவர் கே. வி. மகாதேவன். பாடல்களை அ. மருதகாசி இயற்றினார். பி. சுசீலா, டி. எம். சௌந்தரராஜன், சீர்காழி கோவிந்தராஜன், திருச்சி லோகநாதன், ஜி. ராமநாதன், எஸ். சி. கிருஷ்ணன், ஜிக்கி, எல். ஆர். ஈஸ்வரி ஆகியோர் பின்னணி பாடினர்.

தமது சீடரான கே. வி. மகாதேவனின் இசையமைப்பில் ஜி. இராமநாதன் பாடிய *எஜமான் பெற்ற செல்வமே* என்ற பாடல் புகழ் பெற்றது.

## மேற்கோள்கள்

## வெளி இணைப்புகள்
*

பகுப்பு:1959 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
கண்ணாமூச்சி (திரைப்படம்)

**கண்ணாமூச்சி** 1978 ஆம் ஆண்டு வெளிவந்த தமிழ்த் திரைப்படமாகும். ஆர். பட்டாபிராமன் இயக்கத்தில் வெளிவந்த இத்திரைப்படத்தில் சிவகுமார், இலதா மற்றும் பலர் நடித்திருந்தனர்.

## மேற்கோள்கள்

பகுப்பு:1978 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வி. குமார் இசையமைத்த தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
நிழல் நிஜமாகிறது

**நிழல் நிஜமாகிறது** (*Nizhal Nijamagiradhu*) 1978 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், சரத் பாபு மற்றும் பலர் நடித்திருந்தனர். இத்திரைப்படமானது மலையாள மொழியில் வெளியான 'அடிமைகள்' திரைப்படத்தின் மறுஉருவாக்கமாகும்.

## நடிகர்கள்
*கமல்ஹாசன் - சஞ்சீவி
*சுமித்ரா - இந்துமதி
*ஷோபா - திலகம்
*சரத் பாபு - வெங்கடாசலம்
*ஹனுமந்து - காசி
*மௌலி - மன்மத நாயுடு
*ஒரு விரல் கிருஷ்ணா ராவ் - காளிமுத்து
*எம். எஸ். சுந்தரி பாய் - பொண்ணம்மா
*கே. நடராஜ் - அய்யாவு

## தயாரிப்பு
நிழல் நிஜமாகிறது மலையாள மொழியில் வெளியான 'அடிமைகள்' (1969) திரைப்படத்தின் மறுஉருவாக்கமாகும். இந்தப் படத்திற்கான நகைச்சுவை காட்சிகளை மௌலி எழுதியுள்ளார்.

குழந்தை நட்சத்திரமாக நடித்த ஷோபா மலையாளம் மற்றும் கன்னட படத்தில் கதாநாயகியாக அறிமுகமானார். பின்னர் தமிழில் கே. பாலசந்தர் இயக்கத்தில் இப்படத்தில் கதாநாயகியாக நடித்தார். இப்படம் வெளியாக தாமதமானதால் காரைக்குடி நாராயணன் இயக்கத்தில் 1978 பிப்ரவரி 4ல் வெளியான 'அச்சாணி' தான் கதாநாயகியாக வெளிவந்த ஷோபாவின் முதல் தமிழ் படம் என அறியப்படுகிறது. சிறு வேடங்களில் நடித்து வந்த சரத் பாபு இப்படத்தின் மூலம் முக்கியக் கதாபாத்திரத்தில் நடித்து கவனம் ஈர்த்தார்.

## பாடல்கள்
எம். எஸ். விஸ்வநாதன் அவர்களால் இசையமைக்கப்பட்டு அனைத்து பாடல் வரிகளும் கண்ணதாசன்னால் எழுதப்பட்டுள்ளது. எஸ். பி. பாலசுப்பிரமணியம் பாடிய இரண்டு பாடல்களும் பெரும் வரவேற்பைப் பெற்றது.

## மேற்கோள்கள்

## வெளி இணைப்புகள்
* 

பகுப்பு:1978 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சுமித்ரா நடித்த திரைப்படங்கள்
அன்புள்ள ரஜினிகாந்த்

**அன்புள்ள ரஜினிகாந்த்** (*Anbulla Rajinikanth*) 1984 ஆம் ஆண்டு வெளிவந்த தமிழ்த் திரைப்படமாகும். கே. நட்ராஜ் இயக்கத்தில் வெளிவந்த இத்திரைப்படத்தில் ரஜினிகாந்த், அம்பிகா, மீனா மற்றும் பலரும் நடித்திருந்தனர்.

## துணுக்குகள்
 தயாரிப்பு தூயவன். இவர் தேவர் பிலிம்ஸில் கதை    வசனகர்த்தாவாக பணியாற்றியவர். ரங்கா, அன்புக்கு நான் அடிமை போன்ற படங்களுக்கு வசனம் எழுதியுள்ளார்.

*இத்திரைப்படத்தில் ரஜினிகாந்த் நடிகர் ரஜினிகாந்தாகவே வருகிறார். முக்கிய பாத்திரத்தில் நடிக்கும் குழந்தை நட்சத்திரம் மீனா பின்னாளில் ரஜினிகாந்துடன் ஜோடியாக "முத்து" போன்ற படங்களில் நடித்தார்.
*இத்திரைப்படத்தை இயக்கியவர் இலங்கை மன்னாரைச் சேர்ந்த "சிலோன்" நடராஜன். இவரே "மூன்று முடிச்சு" படத்தில் மனச்சாட்சியாக நடித்தவர். 
*இத்திரைப்படத்தில் லதா ரஜினிகாந்த்,  "கடவுள் உள்ளமே, ஓர் கருணை இல்லமே" என்ற பாடலுக்கு பின்னணி பாடியுள்ளார்.
*இத்திரைப்படத்தின் தயாரிப்பாளர் அழகன் தமிழ்மணி நடிகரும்கூட. இயக்குநர் பாலாவின் நான் கடவுள் படத்தில் சாமியாராக நடித்தார்.

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
* 
பகுப்பு:1984 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மீனா நடித்த திரைப்படங்கள்
அடுத்த வீட்டுப் பெண்

**அடுத்த வீட்டுப் பெண்** 1960 ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். வேதாந்தா ராகவைய்யா இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், கே. ஏ. தங்கவேலு மற்றும் பலரும் நடித்திருந்தனர். ஆதி நாராயண ராவ் திரைப்படத்திற்கு இசையமைத்திருந்தார்

## திரைக்கதை
கதாநாயகன் டி. ஆர். ராமச்சந்திரன், கதாநாயகி அஞ்சலிதேவி. அடுத்த வீட்டுப் பெண்ணான அஞ்சலிதேவியைக் காதலிக்கவும் கைப்பிடிக்கவும் அவருக்கு உதவுகிறார்கள் ‘காரியம் கைகூடும் சங்கம்’ அமைப்பைச் சேர்ந்த தங்கவேலு, கருணாநிதி, பிரண்ட் ராமசாமி உள்ளிட்ட நால்வர் அணி.

## நடிகர்கள்

* அஞ்சலி தேவி - லீலா 
* டி. ஆர். ராமச்சந்திரன்
* கே. ஏ. தங்கவேலு
* பிரண்ட் ராமசாமி
* ஏ. கருணாநிதி
* எசு. வெங்கட்ராமன்
* பக்கிரிசாமி 
* கே. சாரங்கபாணி
* டி. பி. முத்துலட்சுமி
* எம். சரோஜா
* சி. டி. ராஜகாந்தம்
* எம். ஆர். சந்தானம்
* எல். நாராயண ராவ்
* பி. டி. சம்பந்தம் 
* டி. ஆர். ராதாராணி
* ரீடா

## துணுக்குகள்
நடிகை அஞ்சலிதேவியின் சொந்தத் தயாரிப்பான இத்தமிழ்த் திரைப்படத்தில் அவரே கதாநாயகியாக நடித்தார். உடன் நடித்தவர் டி. ஆர். ராமச்சந்திரன். நகைச்சுவைக்காகவும், இனிய பாடல்களுக்காகவும் வரவேற்புப் பெற்ற படம்.

## இடம் பெற்ற பாடல்கள்
* *கண்ணாலே பேசிப் பேசிக் கொல்லாதே* - பி. பி. ஸ்ரீனிவாஸ்
* *வனிதாமணியே* - பி. பி. ஸ்ரீனிவாஸ்

## மேற்கோள்கள்

பகுப்பு:1960 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள் 
பகுப்பு:அஞ்சலிதேவி நடித்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
குவாண்டம் இயற்பியல் தலைப்புகள் பட்டியல்

* குவாண்டம் - quantum
* ஒளியன் - photon
* கரும்பொருள் -blackbody
* கதிர்வீச்சு - radioactive radiation
* மின்காந்த வீச்சு (ஒளி, மற்றும் பிற மின்காந்த அலை வீச்சுகள்) - Electromagnetic radiation
* ஒளிமின் விளைவு -photoelectric effect 
* ஒளித்தூண்டு மின்கடத்துமை, (அல்லது ஒளிமின்கடத்துமை)-Photoconductivity
* அறுதிகொளாமைக் கொள்கை நிச்சியமின்மை - uncertainty principle
* குவாண்டம் கோட்பாடு (இதனை குவிண்டம்  <- குவி - ஆற்றல் குவிந்து இருப்பதாக எண்ணப்படுவதால்) என்றும் கூறலாம். நலங்கிள்ளி என்பவர் (ஸ்டீஃவன் ஹாக்கிங் அவர்கலின் 'A brief history of time' என்பதை மொழி பெயர்த்தவர்) கற்றை, கற்றை இயங்கியல் என்று பயன்படுத்தியுள்ளார்.

## வெளி இணைப்புகள்
* குவாண்டம் கணினிகள்

பகுப்பு:குவாண்டம் இயங்கியல்
பகுப்பு:அறிவியல் தலைப்புகள் பட்டியல்
தாமிரபரணி (திரைப்படம்)

***தாமிரபரணி*** (*Thaamirabharani*) 2007ம் ஆண்டு வெளிவந்த தமிழ் திரைப்படங்களில் ஒன்றாகும். இத் திரைப்படத்தினை ஹரி இயக்கியுள்ளார். முக்கிய கதாபாத்திரமாக விஷால், பானு, பிரபு, நதியா மற்றும் நாசர் ஆகியோர் நடித்துள்ளனர். இத்திரைப்படம் சனவரி 27ம் திகதி வெளியிடப்பட்டது.

## கதை

கோபமும் வீரமும் கொண்ட இளைஞனாக வரும் விஷாலை சுற்றி கதை தொடங்குகின்றது. தனது மாமா பிரபுவின் மீது அளவுகடந்த பாசமும் மரியாதையும உள்ள விஷால் மாமாவை எதிர்த்து யாரேனும் பேசினால் அவர்களிடம் சண்டைக்கு போகின்ற குணமுடையவர். அதே ஊரின் பெரிய மனிதரான விஜயகுமாரின் மகள் நதியா, நதியாவின் அண்ணன் நாசர். இவர்கள் குடும்பத்திற்கும் பிரபுவின் குடும்பத்திற்கும் ஆகாத நிலையில் நதியாவையும் நாசரையும் மாமா பிரபுவிற்காக பலமுறை எதிர்க்கிறார் விஷால்.

இந்நிலையில் நதியாவின் மகளான பானு விஷாலைச் காதலிப்பதாக கூறுகின்றார். இதனை நம்பாத விஷால் எங்கே பானு தன்னை வம்பில் சிக்கவைத்துவிடுவாரோ என்று நினைத்து அவரை விட்டு ஒதுங்குகின்றார். ஒரு கட்டத்தில் பானு விஷாலுடன் விபசாரத்தில் ஈடுபட்டதாக பத்திரிக்கைகளில் செய்தி வந்துவிட அதனை தொடர்ந்து இரு குடும்பத்திற்கும் பிரச்சனை வலுக்கின்றது. இந்நிலையில் பானு தன் மாமா பிரபுவின் மகள் என்பதும் தான் விரோதியாக நினைக்கும் நதியா மாமாவின் மனைவி என்பதும் விஷாலிற்குத் தெரியவருகிறது. பிரபு தன் மனைவி நதியாவைப் பிரிந்ததே தனக்காகவும் தன் தாய் ரோகினிக்காகவும் தான் என்ற உண்மையைத் தெரிந்து கொண்ட விஷால் தன்னால் களங்கப்பட்ட பானுவை எப்படியாவது திருமணம் செய்ய முடிவெடுக்கின்றார். இவர்கள் இருவருக்கும் திருமணம் நிகழ்ந்ததா? இரு குடும்பமும் ஒன்று சேர்ந்ததா? என்பதே மீதி கதையாகும்.

## நடிகர்கள்

## பாடல்கள்
* *கருப்பான கையாலே* - ரஞ்சித், ரோசிணி, கோரஸ்
* *கட்டப்பொம்மன் ஊரெனக்கு* - விஜய் யேசுதாஸ், கோரஸ்
* *வார்த்தை ஒன்னு* - கே கே (கிருஷ்ணகுமார் குன்னத்)
* *தாலியே தேவையில்லை* - ஹரிஹரன், பவதாரினி
* *திருச்செந்தூரு முருகா* - நவின், கோரஸ்

## விமர்சனம்
ஆனந்த விகடன் வார இதழில் எழுதிய விமர்சனத்தில் "தூத்துக்குடி, திருச்செந்தூர் பகுதியைக் கதைக் களமாகத் தேர்ந்தெடுத்து மண்வாசம் மாறாமல் கதை சொல்வதில் ஜெயித்திருக்கிறார் டைரக்டர் ஹரி... சென்டிமென்ட்டில் புகுந்து புறப்பட்டவர்கள், கேரக்டர்களை குறைத்து, அவர்களின் வாயையும் கொஞ்சம் கட்டியிருந்தால், தாமிரபரணி இன்னும் ருசித்திருக்கும்." என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
* தாமிரபரணி பாடலிசை கேட்க 

பகுப்பு:2007 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:நதியா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ஹரி இயக்கிய திரைப்படங்கள்
வகுப்பு

இத் தலைப்பில் பின்வரும் கட்டுரைகள் உள்ளன.

* வகுப்பு (சமூகவியல்)
* வகுப்பு (கணினியியல்)
* வகுப்பு (பாடசாலை)
* வகுப்பு (உயிரியல்)
வர்க்கம் (சமூகவியல்)

சமூகவியலில் (குமுகாயவியலில்), **வர்க்கம்** அல்லது **வகுப்பு** என்பது, ஒரே சமூக பொருளாதார நிலையில் உள்ள மக்களின் குழுவைக் குறிக்கும். பழைய காலத்தில் இருந்தே, சமூகத்தில் நிலவும் வகுப்பு (வர்க்க) வேறுபாடுகளைப் பற்றிப் பலரும் பலவிதமான கருத்துக்களை வெளிப்படுத்தி உள்ளார்கள். தத்துவஞானியான அரிஸ்டாட்டில், செல்வர், வறியவர், இடைநிலையினர் என மூன்று வகுப்பினரைப் (வர்க்கத்தினரைப்) பற்றிக் குறிப்பிட்டுள்ளார். மார்க்சியக் கோட்பாட்டை நிறுவியவரான கார்ல் மார்க்ஸ், முதலாளி வர்க்கம், தொழிலாளி வர்க்கம் என இரண்டு வகுப்பினர் (வர்க்கத்தினர்) பற்றியே பேசுகிறார். ஆடம் சிமித் என்னும் பொருளியல் அறிஞர் தொழிலாளர், நில உடமையாளர், வணிகர் என்னும் மூன்று வகுப்பினர் பற்றிக் குறிப்பிட்டார் . இவர்கள் தவிர வேறு பலரும் சமுதாயத்தை வகுப்புகளாகப் பிரித்துள்ளார்கள். இவற்றுள் பொதுவாகக் காணப்படும் தன்மை என்னவெனில், இவர்கள் எல்லாருமே வர்க்கப் பிரிவுகளுக்கான அடிப்படையாகச் செல்வத்தை ஏற்றுக் கொண்டதேயாகும்.

## வர்க்கமும் வாழ்முறைத் தெரிவும்
வர்க்கம் சமூகப் கட்டமைப்புகளினால் நிர்பந்திக்கப்பட்ட ஒரு நிலை என்ற கருத்துருவே பல இடங்களிலும் இருந்தாலும், பலருக்கு இது ஒரு வாழ்முறை தெரிவாகவும் அமைவதுண்டு.  எடுத்துக்காட்டாக நிலைத்து நிற்கும் சொத்துக்களைச் சேர்ப்பதில் (long term capital accumulation) சிலர் அக்கறை காட்டுவதில்லை.  மாற்றாக தமது அன்றாட வாழ்வை சிறப்பாக அமைப்பதில் தமது வருமானத்தை செலவு செய்கின்றனர்.  மொத்த நிலையைக் கணக்கிட்டால் அவர்களுக்கு கடனும் இருக்கலாம்.  அதற்காக அவர்களை அடிமட்ட மக்கள் என்று வகைப்படுத்துவது தவறு.

## மேற்கோள்கள்


பகுப்பு:சமூகவியல்
பகுப்பு:பொருளாதாரப் பிரச்சினைகள்
பகுப்பு:வர்க்கம்
எல்லாரும் இந்நாட்டு மன்னர்

**எல்லாரும் இந்நாட்டு மன்னர்** 1960-இல் வெளிவந்த தமிழ்த் திரைப்படம். இந்தப் படத்தின் மூலக்கதையை எழுதியவர் மா. லட்சுமணன் என்பவர். படத்துக்குத் திரைக்கதை, வசனம் கலைஞர் கருணாநிதி எழுதினார்.   ஜூபிடர் பிக்சர்ஸ் தயாரிப்பான இத்திரைப்படத்தில் கதாநாயகனாக ஜெமினி கணேசன் நடித்தார்.

காலஞ் சென்ற கவிஞர் பட்டுக்கோட்டை கல்யாணசுந்தரம் இத்திரைப்படத்தில் எழுதிய புகழ் பெற்ற பாடல் இது -

"என்னருமைக் காதலிக்கு வெண்ணிலாவே-நீ 
இளையவளா மூத்தவளா வெண்ணிலாவே 
கண்விழிக்கும் தாரகைகள் வெண்ணிலாவே-உன்னைக் 
காவல்காக்கும் தோழியரோ வெண்ணிலாவே"

## குறிப்பு
இலங்கையரான  கவிஞர் ஈழத்து இரத்தினம் இத்திரைப்படத்தின் தலைப்புப் பாடலான 'ஒன்றாகவே விழா கொண்டாடுவோம் என்ற பாடலை எழுதிப் புகழ் பெற்றவர்.

## பாடல்கள்
பாட்டுப் புத்தகத்திலிருந்து தொகுக்கப்பட்டது.

## மேற்கோள்கள்

பகுப்பு:1960 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஜி. லிங்கப்பா இசையமைத்த திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
பாவை விளக்கு (திரைப்படம்)

**பாவை விளக்கு** 1960 இல் வெளியான தமிழ்த் திரைப்படம். எழுத்தாளர் அகிலன், கல்கி இதழில் தொடராக எழுதி வரவேற்பு பெற்ற புதினத்தின் அடிப்படையில் உருவாக்கப்பட்டது. இதில் சிவாஜி கணேசன், எம். என். ராஜம் ஆகியோர் நடித்திருந்தனர்.

## நடிகர்கள்
*சிவாஜி கணேசன்
*சௌகார் ஜானகி
*பண்டரி பாய்
*எம். என். ராஜம்
*குமாரி கமலா
*வி. கே. ராமசாமி
*கே. சாரங்கபாணி
*எஸ். ஏ. அசோகன்
* ஏ. கருணாநிதி 
* சாய்ராம் 
*கே. பாலாஜி - சிறப்புத் தோற்றம் 
*பிரேம் நசீர் - சிறப்புத் தோற்றம் 
* சிறீராம் - சிறப்புத் தோற்றம் 
* எம். ஆர். சந்தானம் - சிறப்புத் தோற்றம்

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார். இப்படத்தில் இடம்பெற்ற பாடல்களில், மகாகவி பாரதியாரின் *மயங்கியதோர் நிலவினிலே* பாடலைத் தவிர்த்து இதர அனைத்து பாடல்களையும் கவிஞர் மருதகாசி எழுதியிருந்தார்.

## உசாத்துணை
* Blast from the past: Paavai Vilakku 1960, ராண்டார் கை, தி இந்து, அக்டோபர் 25, 2014

## மேற்கோள்கள்

பகுப்பு:1960 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
திருக்கோவையார்

**திருக்கோவையார்** திருவாதவூரார் என்னும் மாணிக்கவாசகரால் இயற்றப்பட்டது. இது பன்னிரண்டு சைவத் திருமுறைகளில் எட்டாவது திருமுறையாகும். இதைத் *திருச்சிற்றம்பலக்கோவையார்* என்றும் அழைப்பர். இந்நூலுக்குப் பெயர் திருக்கோவை என்பது இறைவணக்கத்தில், *நண்ணியசீர்த் தேனூறு செஞ்சொல் "திருக்கோவை" என்கின்ற நானூறும் என்மனத்தே நல்கு* என்பதால் விளங்கும்.

இந்நூல் 400 பாடல்களை உடையது. இந்நூலை ஆரணம் (வேதம்) என்பர் சைவ சமய சாதகர்கள். இஃது இயற்கைப் புணர்ச்சி முதலாகப் பரத்தையிற் பிரிவு ஈறாக 25 அதிகாரங்களை உடையது. இந்நூல் *பேரின்ப நூல்* ஆகும். மேலோட்டமாகக் காணும்பொழுது அகத்திணை நூல் போல் காட்சி தருகிறது. அன்பே சிவமாகவும், அருளே காரணமாகவும், சுத்த அவத்தையே நிலமாகவும், நாயகி பரம்பொருளாகவும், நாயகன் ஆன்மாவாகவும், தோழி திருவருளாகவும், தோழன் ஆன்மபோதமாகவும், நற்றாய் (அம்மை)பரையாகவும், சித்திரிக்கப் பட்டுள்ளனர்.

## திருக்கோவையாரின் சிறப்பை உணர்த்தும் உசாத்துணைகள்

*தேவர் குறளும் திருநான் மறைமுடிவும்*
*மூவர் தமிழும் முனிமொழியும் - கோவை*
*திருவா சகமும் திருமூலர் சொல்லும்*
*ஒருவா சகமென் றுணர்.*

திருக்குறள், நால்வேத முடிவு, அப்பர், சம்பந்தர், சுந்தரர் ஆகிய மூவர் தேவாரமும் (மூவர் தமிழும்), முனிவர்கள் மொழியும், திருக்கோவையாரும், திருவாசகமும், திருமந்திரமும் ஒரு வாசகமே (உணர்த்தும் உண்மைப் பொருள் ஒன்றே).

*ஆய்ந்த கலித்துறை தான் நானூறு அகப்பொருண் மேல்,*
*வாய்ந்த நற்கோவையாம்* - வச்சநந்திமாலை.

அஃதாவது, நானூறு அகப்பொருள் பாடல்களைக் கொண்டது நல்ல திருக்கோவையாம் என்கிறது வெண்பாப்பாட்டியல் எனப்படும் ‌வச்சநந்திமாலை.

## உசாத்துணை
* தஞ்சை சரசுவதி மகால் 44-ஆம் எண் வெளியீடு.

## வெளியிணைப்புகள்

திருக்கோவையார் நூல்

பகுப்பு:சைவத் திருமுறைகள்
எளிய இயந்திரம்

ஒரு இயந்திரம் ஒரே ஒரு முறை விசையைப் பயன்படுத்துவதன் மூலம் ஒரு வேலையைச் செய்யுமானால் அது **எளிய இயந்திரம்** எனப்படும்.

மரபு சார்ந்த எளிய இயந்திரங்கள் ஆறு. அவையாவன:

* சாய்தளம் 
* அச்சும் ஆழியும் (சக்கரம்), சில்லு)
* நெம்புகோல் 
* கப்பி 
* ஆப்பு 
* திருகு

## மேற்கோள்கள்

பகுப்பு:இயந்திரங்கள்
போக்கிரி (திரைப்படம்)

***போக்கிரி*** (*Pokkiri*) 2007 ஆம் ஆண்டு வெளிவந்த தமிழ்த் திரைப்படங்களில் ஒன்றாகும். இத்திரைப்படத்தினை பிரபுதேவா இயக்கினார். முக்கிய கதைப்பாத்திரங்களில் விஜய், அசின், பிரகாஷ் ராஜ், நெப்போலியன், நாசர், வடிவேலு ஆகியோர் நடித்தனர். இத்திரைப்படம் சனவரி 14 ஆம் தேதி பொங்கல்  தினத்தன்று வெளியிடப்பட்டது. இப்படம் 2005-இல் வெளியான திருப்பாச்சி பட வசூலை முறியடித்து சாதனை படைத்தது. கதைநாயகன் தனது திறமையை வெளிப்படுத்தியது போல வடிவேலு தனது நகைச்சுவை நடிப்பு திறமையை வெளிப்படுத்தினார்.

## கதை

விஜய்பற்றிக் கேள்விப்பட்டு ஊரின் பிரபல தாதாவான வின்சென்ட் அசோகன் விஜயைத் தங்கள் கூட்டத்தில் சேர்த்துக்கொள்கிறார். இவர்களது எதிர் கும்பலான ஆனந்தராஜ் ஆட்கள் விஜய்யுடன் மோத, அடுக்கடுக்காக அவர்களை கொலை செய்கின்றார். ஒரு கட்டத்தில் வின்சென்ட் கொல்லப்பட, அவரது தலைவரான பிரகாஷ்ராஜ் இந்தியா வருகிறார். வந்தவர் ஆனந்த்ராஜை கொன்றது மட்டுமல்லாது நடுவண் அரசின் அமைச்சரையும் கொல்லத் திட்டம் தீட்டுகிறார். இதனை அறியும் போலீஸ் கமிஷனர் நெப்போலியன் பிரகாஷ்ராஜை தந்திரமாகக் கைது செய்கிறார். தங்கள் தலைவனை விடுவிக்க நெப்போலியன் மகளைக் கடத்துகிறது பிரகாஷ்ராஜின் கும்பல். தன் மகளுக்காக பிரகாஷ்ராஜை விடுதலை செய்கின்றார் நெப்போலியன். அப்போது தங்கள் ஆட்களுக்குள் காவல்துறை உளவாளி இருப்பதாக பிரகாஷ் ராஜ் அறிந்து கொள்ள கதை முடிவை நோக்கிச் செல்கின்றது

## நடிகர்கள்

## பாடல்
இப்படத்திற்கு மணிசர்மா இசை அமைத்துள்ளார்.

## துணுக்குகள்
* இத்திரைப்படம் நடன இயக்குநர்,நடிகர் பிரபுதேவா இயக்கிய முதல் தமிழ்த் திரைப்படமாகும்.
* விஜய் காவல்துறையாளராக நடிக்கும் முதலாவது திரைப்படமாகும்.
* இத்திரைப்படம் மகேஷ்பாபு, இலியானா நடித்த தெலுங்குப் படத்தின் மீளுருவாக்கமாகும்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "விஜய் உடம்புக்கு இது பழைய கமல் ஸ்டைல் ‘காக்கிச் சட்டை’. டெய்லர்... அட, நம்ம பிரபுதேவா!... விஜய் ரசிகர்களுக் கேத்த ஆக்ஷன் பொங்கல். வன் முறையைக் கொஞ்சம் குறைத்திருந்தால், போக்கிரி இன்னும் அழுத்தமாக மனசுக்குள் இடம் பிடித்திருப்பான்!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* உத்தியோகபூர்வ வலைத்தளம் 

பகுப்பு:2007 தமிழ்த் திரைப்படங்கள்‎
பகுப்பு:விஜய் நடித்துள்ள திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:அசின் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
என் தங்கை (1952 திரைப்படம்)

***என் தங்கை*** என்பது 1952 ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன்,  ஈ. வி. சரோஜா மற்றும் பலரும் நடித்திருந்தனர். இந்த படம் டி. எஸ். நடராஜனின் இதே பெயரிலான நாடகத்தை அடிப்படையாகக் கொண்டது. இது 1952 மே 31 அன்று வெளியானது. இந்த படம் இந்தியில் சோட்டி பெஹேன் என்றும், தெலுங்கில் ஆடா படுச்சு என்றும், கன்னடத்தில் ஒந்தே பல்லியா ஹூகலு என்றும் மறுஉருவாக்கம் செய்யப்பட்டது. இதில் எம்.ஜி.ஆர் ஜோடி இல்லாமல் நடித்தார். அவர் கதாபாத்திரம் கடலில் இறங்கி தற்கொலை செய்து கொள்வதாக காட்டப்படும்.

## நடிப்பு

;நடிகர்கள்
* இராஜேந்திரனாக ம. கோ. இராமச்சந்திரன் 
* சூரியமூர்த்தியாக பி. எஸ். கோவிந்தன்
* செல்வமாக பி. வி. நரசிம்மபாரதி 
* கருணாகரம் பிள்ளையாக எம். ஜி. சக்கரபாணி 
* வீராசாமி பிள்ளையாக டி. ஆர். பி. ராவ்
* அழகனாக சி.எ ஸ். பாண்டியன்
* வீரையனாக எஸ்.என்.நாராயணசாமி
* சித்ரகுப்தனாக *[[கொட்டாப்புளி ஜெயராமன்]]* 
* *மாஸ்டர்* கிருஷ்ணன் *இடியட்* பாயாக
* குண்டு செட்டியாக என். ஆழ்வார்

;நடிகைகள்
* இராஜமாக மாதுரி தேவி 
* மேரியாக வி. சுசீலா
* குணவதியாக எஸ். ஆர். ஜானகி 
* மீனாவாக ஈ. வி. சரோஜா 
* அழகியாக எம். என். ராஜம் 

## தயாரிப்பு
கோயம்புத்தூரில் உள்ள சென்ட்ரல் ஸ்டுடியோவில் திரைப்பட முன் தயாரிப்பு குழுவினர், பாவலர் பாலசுந்தரத்தின் பராசக்தி நாடகத்தையும், டி. எஸ். நடராஜனின் என் தங்கை நாடகத்தையும் இணைத்து ஒரே திரைப்படமாக உருவாக்கத் திட்டமிட்டனர். ஆனால், நடராஜன் இந்த யோசனையை ஏற்கவில்லை;  என் தங்கை இறுதியில் சா. நாராயண மூர்த்தி இயக்கத்தில் தனிப்படமாக உருவாக்கப்பட்டது. துவக்கத்தில் பாடகர் திருச்சி லோகநாதனை நாயகனாக வைத்து படப்பிடிப்பு நடத்தபட்டது. சில காட்சிகள் படமாக்கப்பட்ட நிலையில், அவருக்கு நடிப்பு சரியாக வரவில்லை என நாராயண மூர்த்தி கருதியதால் அவர் படத்திலிருந்து நீக்கப்பட்டார். நடகத்தில் இந்தக் கதாபாத்திரத்தில் நடித்த சிவாஜி கணேசனை அதே கதாபாத்திரத்தை திரைப்படத்தில் நடிக்க வைக்க முன்னர் முயற்சிகள் மேற்கொள்ளப்பட்டன. இறுதியில் அந்தப் பாத்திரம் எம். ஜி. ராமச்சந்திரனுக்குச் சென்றது.

## பாடல்கள்
இப்படத்திற்கு சி. என். பாண்டுரங்கன் இசையமைத்தார்.

## வரவேற்பு
இந்தப் படம் வணிக ரீதியாக வெற்றி பெற்றது. திரைப்பட வரலாற்றாசிரியர் ராண்டார் கை 2008 இல் எழுதுகையில், "அதன் உணர்ச்சிபூர்வமான கதைக்களத்திற்காகவும், எம்ஜிஆரின் பாசமிகு அண்ணனான நடிப்பானது, அவரது சிறந்த நடிப்புகளில் ஒன்றாக விமர்சகரால் கருதப்படுகிறது" என்று கூறினார். இந்தப் படம் தெலுங்கில் நா செல்லேலு (1953) என்ற பெயரில் அதே குழுவினால் மறுஉருவாக்கம் செய்யப்பட்டது. எல். வி. பிரசாத் இந்தியில் சோட்டி பஹேன் (1959) என்றும்,  ஒடியாவில் புனர் மிலானா எனவும் மறுஉருவாக்கம் செய்தார்.

## மேற்கோள்கள்

## வெளியிணைப்புகள்
* 
* - இத்திரைப்படத்தில் பி. எஸ். கோவிந்தனும் ஏ. ஜி. இரத்னமாலாவும் பாடிய ஒரு பாடல்.

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
சீன சிங்க நடனம்

right|250px
**சீன சிங்க நடனம்** பாரம்பரிய சீன நடனங்களில் ஒன்று. சிங்கத்தின் அசைவுகளை சிங்கம் போன்று உடையணிந்து பாசாங்கு செய்வதே சிங்க நடனம் ஆகும். பொதுவாக இரண்டு பேர் சிங்க நடனத்தை ஆடுவர். ஒருவர் தலையை பிடித்துக்கொண்டு முதல் இரு கால்களுமாக, மற்றவர் உடல் போன்ற போர்வைக்குள் பின் இரு கால்களுமாக சேர்ந்து ஒரு மிருகமாக, சிங்கமாக ஆடுவர். சிங்கத்தின் தலை கண்களையும் வாய்களை திறந்து மூடும்படி செய்யப்பட்டிருக்கும். இசைக்கேற்ப தாளத்துடன் சிங்கம் அங்கும் இங்கும் அசைந்து ஆடும். கால்களின் ஒத்திசைவு, இரு ஆட்டக்காரர்களின் ஒத்தசைவு இங்கு முக்கியம்.

பகுப்பு:சீனப் பண்பாடு
பகுப்பு:வியட்நாமிய நடனம்
தென்றலும் புயலும்

**தென்றலும் புயலும்** 1978 ஆம் ஆண்டில் இலங்கையில் தயாரிக்கப்பட்டு வெளி வந்த தமிழ்த் திரைப்படம் ஆகும். அவ்வாண்டில் திரையிடப்பட்ட 6 ஈழத்து தமிழ்த் திரைப்படங்களில் இதுவுமொன்று. திருகோணமலையைச் சேர்ந்த மருத்துவர் எஸ். ஆர். வேதநாயகம் தான் பலமுறை மேடையேற்றிய மேடை நாடகத்திற்கு, தானே திரைக்கதை, வசனம் எழுதி, திரைப்படமாக தயாரித்தார். பல சிங்களத் திரைப்படங்களிலும், சில ஈழத்துத் தமிழ்த் திரைப்படங்களிலும் பணியாற்றிய அனுபவத்துடன் எம். ஏ. கபூர் ஒளிப்பதிவையும், இயக்கத்தையும், அலிமான் படத் தொகுப்பையும் செய்திருந்தனர்.

## நடிகர்கள்
*சிவபாதவிருதையர், இவர் திருகோணமலையில் வங்கி முகாமையாளராகப் பணியாற்றியவர்.
*எஸ். ஆர். வேதநாயகம், இவர் ஒரு மருத்துவர்.
*டீன் குமார், 
*சாம்பசிவம், 
*ஹெலன் குமாரி, 
*சந்திரகலா,
*கே. ஏ. ஜவாஹர்
*செல்வம் பெர்னாண்டோ
*எஸ். என். தனரத்தினம்
*சித்தி அமரசிங்கம், மேடை நாடகங்களில் நகைச்சுவைப் பாத்திரங்களில் நடித்தவர்
*சாம்பசிவம், இவர் கொழும்பு இந்துக் கல்லூரியில் ஆசிரியராகப் பணியாற்றியவர்.

## பாடல்கள்
இத்திரைப்படத்தில் இடம்பெற்ற ஐந்து பாடல்களையும் திருகோணமலையைச் சேர்ந்த சண்முகப்பிரியா. அதே ஊரைச் சேர்ந்த ரி. பத்மநாதன் இசையமைத்தார். இவரே நிர்மலா திரைப்படத்திற்கும் இசையமைத்திருந்தார். முத்தழகு, பேர்டினண்ட் லோபஸ், கலாவதி, சுஜாதா ஆகியோர் பாடினார்கள்.
*இயற்கை மகள் எழுதும் கவிதையிலே.. (பாடியவர்: சுஜாதா அத்தநாயக்க)
*துணை தேடி வந்தது ஒரு பறவை.. (பாடியவர்: எஸ். கலாவதி)
*சந்திர வதனத்தில் இந்த நீலப்பூ.. (பாடியோர்: வி. முத்தழகு, எஸ். கலாவதி)
*அரும்பான ஆசை நெஞ்சில்... (வி. முத்தழகு)
*அவள் தான் என்னுயிர்க் காதலி... (பெர்டினண்ட் லோப்பஸ்)

## குறிப்பு
* யாழ்ப்பாணத்தில் சமகாலத்தில் "லிடோ" திரையரங்கில் "தென்றலும் புயலும்" திரைப்படமும், "ராணி" திரையரங்கில் "வாடைக்காற்று" திரைப்படமும் காண்பிக்கப்பட்டன. இப்படி இரண்டு ஈழத்து தமிழ்த்திரைப்படங்கள் ஒரு நகரத்தில் சமகாலத்தில் திரையிடப்படுவது அரிதாகும்.
* இத்திரைப்படத்தில் பின்னணி பாடிய பேர்டினண்ட் லோபஸ் தான் "நிர்மலா" படத்தில் இடம்பெற்ற புகழ் பெற்ற பாடலான "கண்மணி ஆடவா" என்ற பாடலைப் பாடியவர்.

## மேற்கோள்கள்

## வெளி இணைப்புகள்
*
*சந்திர வதனத்தில் இந்த நீலப்பூ, பாடல் காட்சி

பகுப்பு:இலங்கைத் தமிழ்த் திரைப்படங்கள்
பகுப்பு:1978 தமிழ்த் திரைப்படங்கள்
பம்பலப்பிட்டி

**பம்பலப்பிட்டி** (*Bambalapitiya*) இலங்கையின் தலைநகர் கொழும்பின் ஒரு நகர்ப் பகுதியாகும். **கொழும்பு 4** என்ற குறியீட்டுடன் காலி வீதியில் கிட்டத்தட்ட 1.5 கிமீகள் தூரம் இது பரந்துள்ளது. இதன் மேற்குப் பகுதியில் இந்தியப் பெருங்கடலும் தெற்கே வெள்ளவத்தை, வடக்கே கொள்ளுப்பிட்டி ஆகியவையும் அமைந்துள்ளன. இங்கு தமிழர்கள் செறிந்து வாழ்கிறார்கள். இங்கு வழிபாட்டுத் தலங்களாக பம்பலப்பிட்டி கதிரேசன் கோயில், பம்பலப்பிட்டி சம்மாங்கோடு மாணிக்கவிநாயகர் கோயில், பம்பலப்பிட்டி புதிய கதிரேசன் கோயில் ஆகியவை அமைந்துள்ளன. தமிழ்ப் பாடசாலையாக பம்பலப்பிட்டி இந்துக் கல்லூரி, பம்பலப்பிட்டி இராமநாதன் மகளிர் கல்லூரி, பம்பலப்பிட்டி புனித மரியாள் தமிழ் மகா வித்தியாலயம் ஆகியவை அமைந்துள்ளன. இது தவிரப் பல சிங்களப் பாடசாலைகளும் ஆங்கில மொழியூடாகக் கற்பிக்கப்படும் சர்வதேசப் பாடசாலைகளும் அமைந்துள்ளது.

## உசாத்துணை
மாறுகால் மாறுகை

**மாறுகால் மாறுகை** வாங்குதல் என்பது தமிழர் மத்தியில் வரலாற்று ரீதியாக புழக்கத்திலுள்ள ஒரு தண்டிக்கும் முறையாகும்.

பழிவாங்கும் முறையாகவும் கூட இது காணப்படுகிறது.

இடது காலையும் வலது கையையும் அல்லது வலது காலையும்  இடது கையையும்  கூரிய ஆயுதம் கொண்டு வெட்டி எடுத்தல் என்று இது பொருள்படும். தமிழர் பண்பாட்டியற் கூறுகளில் ஒன்றான அரிவாள் கலாசாரத்தோடு இது இணைத்துப்பார்க்கப்படக்கூடியது.

ஒருவர் மீது ஏற்படும் பல்வேறு காரணங்களின் பின்னணியாக எழும் அதீதமான கோபத்தின் விளைவாகவே இவ்வாறு மாறுகால் மாறுகை வாங்கப்படுகிறது. இந்த பழிவாங்கல் அல்லது தண்டனை, ஒருவரை முற்றிலுமால செயலிழக்கச்செய்துவிடுகிறது.

பகுப்பு:தண்டனைகள்
இலங்கை திறந்த பல்கலைக்கழகம்

**இலங்கைத் திறந்த பல்கலைகழகமானது** நாவலை, நுகேகொடை, கொழும்பில் அமைந்துள்ளது. இங்கு உயர்தரம் சித்தியடைந்த மாணவர்கள் தொலைக்கல்வியைத் தொடரவியலும். இது 1978 ஆம் ஆண்டில் பல்கலைக்கழகச் சட்டம் மூலம் ஆரம்பிக்கப்பட்டு 1980 கல்விப் பணிகளை ஆரம்பித்தது.

இது ஏனைய இலங்கைப் பல்கலைக்கழகங்கள் போன்ற அந்தஸ்தை உடையது. இதனூடாக மாணவர்கள் திறந்த மற்றும் தொலைதூரக் கல்வியை இந்தப் பல்கலைகழகமூடாகத் தொடரவியலும்.

## பீடங்கள்
#கல்வி
#பொறியியற் தொழில்நுடபம்
#மனிதாபிமானம் மற்றும் சமூகக் கற்கைகள்
#இயற்கை விஞ்ஞானம்

## உசாத்துணை

## வெளியிணைப்புகள்
*இலங்கைத் திறந்த பல்கலைக்கழகம்  அதிகாரப்பூர்வத்தளம்

பகுப்பு:இலங்கையின் பல்கலைக்கழகங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
தென்கிழக்குப் பல்கலைக்கழகம், இலங்கை

**இலங்கை தென்கிழக்குப் பல்கலைக்கழகம்** அம்பாறை ஒலுவிலில் அமைந்துள்ளது. இது இலங்கையின் பத்தாவது தேசிய (அரச) பல்கலைக்கழகமாகும். இது அம்பாறையின் கரையோர மாவட்டமான ஒலுவிலில் கொழும்பிலிருந்து ஏறத்தாழ 350 கிலோமீட்டர் தூரத்தில் அமைந்துள்ளது.

இப்பல்கலைக்கழகத்தின் நிறுவனர், முஸ்லிம் காங்கிரசின் நிறுவனரும் முன்னாள் அமைச்சருமான எம். எச். எம். அஷ்ரப் ஆவார். தென்கிழக்குப் பல்கலைக்கழகம் 1978 ஆம் ஆண்டு 16ம் இலக்க பல்கலைக்கழக சட்டத்தின் 24ம் பிரிவுக்கமைய பல்கலைக்கழக கல்லூரியாக 1995 ஆம் ஆண்டு ஜூலை 26 ஆம் நாள் நிறுவப்பட்டது. பின்னர் அது 1995ம் ஆண்டு மே 15 ஆம் திகதி சுயாதீனமான பல்கலைக்கழகமாக ஆக்கப்பட்டது.

2004ம் ஆண்டு தொடக்கம் வெளிவாரியாகவும் மாணவர்களுக்கு பட்டப்பாடநெறிகளை ஆரம்பித்தது.
கலைமாணி(பொது-வெளிவாரி),
வணிகமாணி(பொது-வெளிவாரி),
வியாபார நிர்வாகமாணி(பொது-வெளிவாரி),

2011 ன் ஆரம்பத்தில் இருந்து வியாபார முகாமைத்துவத்தில் முதுமானி பட்டத்திற்கான கற்கையினையும் (MBA) ஆரம்பித்துள்ளது.

## வெளி இணைப்புகள்
* வலைத்தளம்
* தமிழ் வகுப்புகள்

பகுப்பு:இலங்கையின் பல்கலைக்கழகங்கள்
பகுப்பு:இலங்கையில் தமிழ்மொழி வகுப்புகள் உள்ள பல்கலைக்கழகங்கள்
பகுப்பு:தமிழில் பட்டப்படிப்புக்கள் உள்ள பல்கலைக்கழகங்கள்

## மேற்கோள்கள்
நீச்சற் குளம்

**நீச்சற் குளம்** என்பது, தொட்டி போன்ற அமைப்புகளில் தேக்கி வைக்கப்பட்டுள்ள செயற்கைக் குளம் ஆகும். இது, நீச்சல் தொடர்பான போட்டி, பொழுதுபோக்கு, நீர்ப் பாய்ச்சல் அல்லது வேறு குளியல் தேவைகளுக்குப் பயன்படுகிறது.

நீச்சற் குளங்கள் தனிப்பட்டவர்களால் தங்கள் சொந்தத் தேவைக்கு அல்லது பலருக்குப் பொதுவாக அமைக்கப்படலாம். சொந்தத் தேவைக்கான நீச்சற் குளங்கள் பொதுவாக தனிப்பட்டவர்களின் வசிப்பிடங்களிலேயே காணப்படுகின்றன. உலகின் பல பகுதிகளில் தனிப்பட்ட நீச்சற் குளத்தைக் கொண்டிருப்பது ஒரு தகுதியாகக் கருதப்படுகிறது. பொதுக் குளங்களும் கூட, ஒரு குறிப்பிட்ட குழுவினரின் பயன்பாட்டுக்காக மட்டும் இருக்கக்கூடும். இத்தகைய குளங்கள், பாடசாலைகள், விளையாட்டுச் சங்கங்கள், அடுக்குமாடி வீட்டுத் தொகுதிகள், தங்கு விடுதிகள் போன்ற இடங்களில் காணப்படுகின்றன. இவை தவிர எவரும் பயன்படுத்தக்கூடிய நீச்சற் குளங்களும் உள்ளன.

## அமைப்பு

நீச்சற் குளங்கள் பல வடிவங்களில் உள்ளன. போட்டிகளுக்குப் பயன்படக்கூடிய நீச்சற் குளங்கள் பெரும்பாலும் செவ்வக வடிவம் கொண்டவை. போட்டிகளுக்கும், போட்டிகளுக்கான பயிற்சி அளிப்பதற்கும் பயன்படுவதனால் பாடசாலைகள், விளையாட்டுச் சங்கங்கள் போன்ற இடங்களில் காணப்படும் குளங்கள் செவ்வக வடிவம் உள்ளவையாகவே அமைக்கப்படுகின்றன. இவற்றின் நீள, அகலங்களும் குறிப்பிட்ட விதிகளுக்கு அமையவே இருப்பது வழக்கம். பொழுது போக்குத் தேவைகளுக்கான குளங்கள் பல வகையான வடிவங்களில் அமைக்கப்படுவது உண்டு. இத்தகைய குளங்களைத் தனியார் வீடுகளிலும், தங்கு விடுதிகளிலும் காண முடியும். இவ்வாறான நீச்சற் குளங்கள் பல இடங்களில் நிலத் தோற்ற வடிவமைப்பின் ஒரு பகுதியாகவே அமைவதுண்டு. இதனால் இவை செயற்பாட்டுத் தேவைகளை மட்டுமன்றிச் சூழலை அழகூட்டுவதற்கும் உதவுகின்றன.

## அமைவிடம்

நீச்சற் குளங்கள் கட்டிடங்களுக்கு உள்ளேயோ, வெளியேயோ அமையலாம். பொதுவாக நல்ல காலநிலையைக் கொண்டிராத இடங்களில் நீச்சற் குளங்கள் மூடிய கட்டிடங்களுக்கு உள்ளேயே அமைக்கப்படுகின்றன. தேவை ஏற்படுமிடத்து இக் கட்டிடங்கள் வளிப் பதனம் செய்யப்படுகின்றன அல்லது வெப்பமூட்டப் படுகின்றன. நல்ல காலநிலை உள்ள இடங்களில், சிறப்பாக பொழுதுபோக்குக்கு உரிய குளங்கள் கட்டிடங்களுக்கு வெளியே அழகிய சூழலில் அமைக்கப்படுவதே வழக்கம்.

## மேற்கோள்கள்

பகுப்பு:மகிழ்கலை
பகுப்பு:விளையாட்டுகள்
தமிழ் உரைநூல் ஆசிரியர்கள்

பல ஆண்டுகளுக்கு முன் பாடல் வடிவில் எழுதப்பட்ட தமிழ் நூல்களின் பொருளை உரைவடிவில் விரித்து எழுதியவர்கள் **தமிழ் உரைநூல் ஆசிரியர்கள்** ஆவர்.

மொழிகள் காலப் போக்கில் மாற்றம் அடைகின்றன. பழைய சொற்கள் வழக்கிழப்பதும், புதிய சொற்கள் தோன்றுவதும் இயல்பு. இவற்றைவிட இலக்கண மாற்றங்களும் ஏற்படுவதுண்டு. இதனால் ஒரு காலத்தில் ஆக்கப்பட்ட நூல்களைப் பல நூற்றாண்டுகளுக்குப் பின் வருவோர் புரிந்து கொள்ள முடியாமல் போய்விடுகிறது. இது மட்டுமன்றி குறிப்பிட்ட ஒரு காலத்தில் நூல்களை ஆக்குவதற்குப் பயன்பட்ட இலக்கிய வடிவம் பரவலாகப் புரிந்து கொள்வதற்கு ஏற்றதாக இல்லாமலும் போகக் கூடும்.

இந்த அடிப்படையில் சுமார் 2000 ஆண்டுகளுக்கு மேற்பட்ட பழமை கொண்ட இலக்கியத்தைக் கொண்ட தமிழும் இதற்கு விதி விலக்கு அல்ல. சங்க காலத்திலும், அதன் பின்னர் சங்கம் மருவிய காலத்திலும் எழுதப்பட்ட நூல்கள் மொழியில் ஏற்பட்ட மாறுதல்களால் புரிந்து கொள்ளப்படாமல் போனது ஒரு புறம் இருக்கப் பா வடிவில் சுருக்கமாகச் சொல்லப்பட்ட விடயங்களை விரிவாக விளக்க வேண்டிய தேவையும் ஏற்பட்டதனால் பிற்காலங்களில் இவற்றுக்குப் பல உரை நூல்கள் எழுந்தன
 
இதனால் காலத்துக்குக் காலம் இத்தகைய நூல்களுக்கு மக்கள் புரிந்து கொள்ளும் வகையில் உரைகள் எழுதப்படுவதும், மேலும் காலம் செல்ல அந்த உரைகளே புரிந்து கொள்ளப்படாது போகப் புதிய உரைகள் எழுதப்படுவது வழக்கமாக நிகழ்வதே. பொ.ஊ. 9-ஆம் நூற்றாண்டு முதல் 13-ஆம் நூற்றாண்டு வரையுள்ள காலம் உரைகள் மேலோங்கிய காலம் எனலாம். இவ்வாறு வளர்ந்த இவ்வுரைகள் எழுதிய உரையாசிரியர்களின் காலம் பொ.ஊ. 12 முதல் 18-ஆம் நூற்றாண்டு எனக் கூறப்படுகிறது.

## உரையாசிரியர்கள் கையாண்ட உத்திகள்
உரையாசிரியர்கள் வெறும் சொற்பொருள் விளக்கம் தருவதோடு நின்று விடாமல் இலக்கணக் குறிப்புத் தருதல், எடுத்துக்காட்டுகள் தந்து விளக்குதல், திறனாய்வு முறையில் விளக்குதல், வினாவிடை முறையில் விளக்குதல், எதனையும் வரிசை முறைப்படியும் ஒழுங்கு முறையிலும் எழுதுதல் என்று பல்வேறு உத்திகளைக் கையாண்டு விளக்கம் செய்வர். இவ்வுரையாசிரியர்களின் நடை 'விளக்க நடை' என்று கூறப்படுகின்றது. சிலபோழ்துகளில் மூல நூலை விட உரைநூல் சிறப்பாக அமைவதும் உண்டு.

இவ்வாறான உரை நூல்களை எழுதிய உரை ஆசிரியர்களை 
* இலக்கண உரையாசிரியர்கள்
* இலக்கிய உரையாசிரியர்கள்
* வைணவ உரையாசிரியர்கள்
* சைவ சித்தாந்த உரையாசிரியர்கள் எனப் பகுத்துக் காண்பர்.

## இலக்கண உரையாசிரியர்கள்
இலக்கண நூல்களுக்கு உரை எழுதியோர் இலக்கண உரையாசிரியர்கள் ஆவர்.

* நக்கீரர்
* இளம்பூரணர்
* பேராசிரியர்
* நச்சினார்க்கினியர்
* சேனாவரையர்
* குணசாகரர்
* கல்லாடர்
* மயிலைநாதர்
* ஆறுமுக நாவலர்

## இலக்கிய உரையாசிரியர்கள்

* அடியார்க்கு நல்லார்
* அரும்பத உரையாசிரியர்
* தெய்வச் சிலையார்
* மணக்குடவர் 
* பரிதி 
* பரிமேலழகர்
* பரிப்பெருமாள் 
* காலிங்கர்

## வைணவ உரையாசிரியர்கள்

* நஞ்சீயர்
* அழகிய மணவாளர்
* திருக்குருகைப் பிள்ளைப் பிரான்
* பெரியவாச்சான்பிள்ளை
* வடக்குதிருவீதிப் பிள்ளை
* வை.மு.கோபால கிருஷ்ணமாச்சாரியார்
* சி. ஜெகன்னாதாசாரியர்

## சைவ சித்தாந்த உரையாசிரியர்கள்

* சிவஞான முனிவர்
* உமாபதி சிவாச்சாரியார்

## உரையாசிரியர்களின் பட்டியல்
*இந்தப் பட்டியல் நூலை மையமாகக் கொண்டது. 

## வெளி இணைப்புகள்
* உரையாசிரியர்கள் - மு. வை. அரவிந்தன் -தமிழ் இணையக் கல்விக்கழகம்
பகுப்பு:தமிழ் இலக்கியம்
பகுப்பு:தமிழ் உரைநடை
பகுப்பு:தமிழ் உரையாசிரியர்கள்
இளம்பூரணர்

**இளம்பூரணர்** (*Ilampooranar*) இடைக்காலத் தமிழ் மொழி உரையாசிரியராவார். இவர் இன்றுவரை தொல்காப்பியத்துக்குக் கிடைத்த உரைகளில் மிகப்பழைய உரையை எழுதியவர் ஆவார். தொல்காப்பியத்தின் எழுத்ததிகாரம், சொல்லதிகாரம், பொருளதிகாரம் ஆகிய மூன்று அதிகாரங்களுக்கும் உரை எழுதினார். 

தொல்காப்பிய உரையாசிரியர்களில் இவர் காலத்தால் முந்தியவர். இவரது காலம் பொ.ஊ. 11-ஆம் நூற்றாண்டு.
இவரை உரையாசிரியர் அல்லது உரை முதல்வர் என்று அழைத்தனர். ‘உரையாசிரியராகிய இளம்பூரண அடிகள்’ என அடியார்க்கு நல்லார் இவரைக் குறிப்பிடுவதால் இவரது பெயரை  இளமையில் அறிவு நிறையப்பெற்ற துறவி என உணர்ந்துகொள்ள வேண்டும். ‘உளங்கூர் கேள்வி இளம்பூரணர்’, ‘ஏதமில் மாதவர்’ என்றெல்லாம் இவர் போற்றப்படுகிறார்.

*இவர் சோழநாட்டினர். 
*இவர் உழவர்.
*இவர் சமணர் என்பது பெரும்பான்மை ஆய்வாளர் கருத்து. 

இளம்பூரணருக்கு முன்பும் தொல்காப்பியத்துக்கு உரை எழுதப்பட்டிருந்தது என்பதனை "இதுவும் ஒருசார் ஆசிரியன் உரைப்பது" என அவர் குறிப்பிடுவதால் உணரலாம். அதிகார விளக்கம், இயல் பற்றிய சுருக்கம், நூற்பா நுதலும் பொருள், தெளிவுரை, சொல்தொடர் விளக்கம், மேற்கோள் விளக்கம் என்ற பொது அமைப்பு அவர் உரையில் காணப்படும்.

## கருவிநூல்
*மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005

## அடிக்குறிப்பு

பகுப்பு:தமிழ் இலக்கியம்
பகுப்பு:தமிழ் உரையாசிரியர்கள்
பகுப்பு:தொல்காப்பிய உரையாசிரியர்கள்
குநோம்

கணினிப்பயன்பாட்டுக்கான வரைகலை இடைமுகப்பினை தரும் பணிச்சூழல்களுள் **குனோம் (GNU Object Model Environment - GNOME)** புகழ்பெற்ற ஒன்றாகும். இது GNOME என்றவாறு எழுதும்போது பாவித்தாலும் குனோம் என்றவாறே உச்சரிக்கப்படும்.

குனோம் பணிச்சூழல், குனூ/லினக்ஸ், பீ எஸ் டீ போன்ற இயக்குதளங்களில் பரவலாக பயன்படுத்தப்படுகிறது.

முனைய வடிவில் வழங்கிப் பயன்பாட்டிற்கு மட்டுமே அதிகமாகப் பயன்பட்டு வந்த குனு/ லினக்ஸ் இயங்குதளங்கள் மேசைத்தளங்களிலும்  இன்று அதிகமாக பயன்படுத்தப் படுவதற்கு குநோம் பணிச்சூழல் திட்டத்தின் பங்கு குறிப்பிடத் தக்கது.

உபுண்டு லினக்சு, ஃபெடோரா போன்ற குனூ/லினக்ஸ் வழங்கல்கள் குனோமினை இயல்பிருப்பாக கொண்டிருக்கின்றன.

குனோம் பணிச்சூழலுக்கு மாற்றான பல்வேறு பணிச்சூழல்கள் கட்டற்ற மென்பொருள் உலகில் புழக்கத்தில் இருக்கின்றன. அவற்றுள் கே டீ ஈ, எக்ஸ் எஃப் சீ ஈ, ஃபயர் ஃபாக்சு, என்லைட்மென்ட் போன்றன குறிப்பிடத்தக்கவையாகும்.

குனோம் பணிச்சூழலானது விளையாட்டுக்கள் தொடக்கம் உரைத்திருத்திகள் வரை  ஏராளமான சிறு செயலிகளை தன்னகத்தே கொண்டிருக்கிறது.

அண்மைய வெளீயீடு : குநோம் 3.4

## வெளி இணைப்புகள்
* குநோம் திட்டத்தின் இணைய தளம்
* குநோம் தமிழாக்கக் குழு

## உசாத்துணைகள்

பகுப்பு:கட்டற்ற மேசைக் கணினிப் பணிச்சூழல்கள்
விழுது (அமைப்பு)

**விழுது** ஓர் இலங்கையில் உள்ள ஓர் அரசு அல்லாத (அரசசார்பற்ற) ஓர் அமைப்பாகும். இது 2003 ஆம் ஆண்டு ஆரம்பிக்கப்பட்டது. ஆலமரத்தில் விழுதுகள் கொப்புக்களை நன்றாகத் தாங்கிப் பிடித்து எவ்வாறு வளரச் செய்கின்றதோ அவ்வாறே இந்த அமைப்பும் சமூக வலையமப்பை வலுப்பெறும் என்ற கருத்துடன் உருவாக்கப்பட்டதாகும். இதன் தலைமை அலுவலகம் கொழும்பில் அமைந்துள்ளது. கிளை அலுவலகங்கள் திருகோணமலை, வவுனியா, மட்டக்களப்பு, யாழ்ப்பாணத்தில் அமைந்துள்ளன.

## வெளியிணைப்பு
*விழுது  அதிகாரப்பூர்வத்தளம் 

பகுப்பு:அமைப்புகள்
சேனாவரையர்

**சேனாவரையர்** (**Senavaraiyar**) தொல்காப்பியத்துக்கு உரை எழுதிய இடைக்காலத் தமிழ் மொழி உரையாசிரியர்களில் ஒருவர். சேனை அரையர் என்னும் சொற்கள் புணரும்போது சேனாவரையர் என வரும். எனவே இவரது பெயர் சேனைத் தலைவரைக் குறிக்கும்.

பொ.ஊ. 13 ஆம் நூற்றாண்டு கல்வெட்டுகளில் வரும் சில தொடர்கள் இவரைக் குறிக்கும் என்பது அறிஞர்கள் கருத்து. கல்வெட்டு ஆற்றூர் சோமநாத சாமிக்குச் சேனாவரையர் நிலம் அளித்த செய்தியைக் கூறுகிறது. இதனால் இவரது ஊர் மிழலை ஆற்றூர் எனத் தெரிகிறது.

நன்னூலை இவர் மேற்கோள் காட்டுவதால் இவரது காலம் அதற்குப் பிந்தியது. சேனாவரையர் நிலம் அளித்த சேய்தியைக் கூறும் கல்வெட்டு மாறவர்மன் குலசேகர பாண்டியன் காலத்தது. எனவே சேனாவரையர் 13 ஆம் நூற்றாண்டின் பிற்பகுதியில் வாழ்ந்தவர் என்பது தெளிவாகிறது.

இவர் தொல்காப்பியத்தின் சொல்லதிகாரத்துக்கு மட்டுமே உரை எழுதினார். எனினும் இவ்வதிகாரத்துக்கு எழுதப்பட்ட எல்லா உரைகளிலும் சிறந்த உரை இவர் எழுதிய உரையே என்று கருதப்படுகிறது. இவரது உரையை விளக்கக் குறிப்புகளுடன் 1938-ஆம் ஆண்டில் பதிப்பித்த யாழ்ப்பாணத்தைச் சேர்ந்த கணேசையர் சேனாவரையர் உரைபற்றிப் பின்வருமாறு கூறுகிறார்:
: *தொல்காப்பியச் சொல்லதிகாரத்துக்குப் பல உரைகளுளவாயினும், அவ்வுரைகளுள்ளே பொருள்களைத் தருக்கமுறையாகத் தெரித்துணர்த்துவதினானும், தெளிவும் இன்பமும் பயக்கும் வாக்கிய நடையுடைமையானும், ஆசிரியர் சூத்திரப் போக்கினையும் வடமொழி தென்மொழி என்னும் இரு வழக்கினையும் நன்குணர்ந்து தென்மொழி வழக்கொடு மாறுபடாவண்ணம் வடமொழி வழக்கினையுங்கொண்டு பொருளுரைத்தலினானும் தலைசிறந்து விழங்குவது சேனாவரையருரையே*
பிற ஆசிரியர்களின் உரைகளோடு ஒப்பிடும்போது இது பல நயங்கள் உடையதாக இருப்பதுடன் நீண்ட காலமாகவே பலராலும் விரும்பிக் கற்கப்பட்டு வருகிறது. 

## உசாத்துணைகள்
* கணேசையர், சி., *தொல்காப்பியம் சொல்லதிகார மூலமும் சேனாவரையருரையும்*, திருமகள் அழுத்தகம், சுன்னாகம், 1938.
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

## அடிக்குறிப்புகள்

பகுப்பு:தமிழ் உரையாசிரியர்கள்
பகுப்பு:சைவ சமய நூலாசிரியர்கள்
பகுப்பு:தொல்காப்பிய உரையாசிரியர்கள்
நச்சினார்க்கினியர்

**நச்சினார்க்கினியர்** (**Nacchinarkiniyar**) இடைக்கால தமிழ் உரையாசிரியர்களுள் முக்கியமான ஒருவர். தொல்காப்பியத்துக்கு எழுதப்பட்ட உரைகளில் நச்சினார்க்கினியரின் உரை முக்கியமானதாகும். இவர் தொல்காப்பியத்தைத் தவிர்த்து கலித்தொகை, குறுந்தொகையில் ஒரு பகுதி, பத்துப்பாட்டு, சீவக சிந்தாமணி என்பவற்றுக்கும் உரைகள் எழுதியுள்ளார். இவர் தொல்காப்பியம் முழுவதற்குமே உரை எழுதினார். குறுந்தொகையில் உள்ள முதல் 380 பாடல்களுக்குப் பேராசிரியர் உரை எழுதினார் என்றும், எஞ்சிய 20 பாடல்களுக்கு மட்டுமே நச்சினார்க்கினியார் உரை எழுதி நிறைவு செய்தார் என்றும் குறுந்தொகை பதிப்பாசிரியர் குழு கூறுகிறது.

### இவரைப்பற்றிய செய்திகள்
*இவரது காலம் பொ.ஊ. 14-ஆம் நூற்றாண்டு.
*பாண்டிய நாட்டில் வாழ்ந்தவர்
*'உச்சிமேல் புலவர் கொள் நச்சினார்க்கினியர்' என்னும் பாராட்டினைப் பெற்றவர்.
*வேத போதன் எனப் பாராட்டப்பட்ட அந்தணர்.

## மேற்கோள்
* தமிழ் இணையக் கல்விக்கழகம், பத்துப்பாட்டு, நச்சினார்க்கினியார் உரை
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

## அடிக்குறிப்பு

பகுப்பு:தமிழ் உரையாசிரியர்கள்
பகுப்பு:சைவ சமய நூலாசிரியர்கள்
பகுப்பு:தொல்காப்பிய உரையாசிரியர்கள்
அயர்லாந்து துடுப்பாட்ட அணி

**அயர்லாந்துத் துடுப்பாட்ட அணி** (Ireland cricket team) வட அயர்லாந்து மற்றும் அயர்லாந்துக் குடியரசு என்பற்றை பிரந்தித்துவப்படுத்தும் துடுப்பாட்ட அணியாகும். அரசியல் சிக்கல்கள் காரணமாக 1993 வரை பன்னாட்டுத் துடுப்பாட்ட சபைக்கு அயர்லாந்து தெரிவுசெய்யப்படவில்லை. முதல் தடவையாக 2007 உலகக்கோப்பை துடுப்பாட்ட போட்டிகளுக்குத் தகுதி பெற்றனர். 1880 முதலே அயர்லாந்தில் துடுப்பாட்டம் விளையாடப்பட்டு வந்துள்ளது அயர்லாந்தின் முக்கிய சாதனையாக 2007 உலகக் கிண்ணப்போடிகளின் போது பாகிஸ்தான் துடுப்பாட்ட அணியை குழு நிலை போட்டிகளின் போது வெற்றிக் கொண்டமையையும் சூப்பர் 8 நிலைக்கு தெரிவானமையும் குறிப்பிடலாம்.

## குறிப்புகள்


பகுப்பு:நாடுகள் வாரியாகத் துடுப்பாட்ட அணிகள்
பகுப்பு:அயர்லாந்தில் துடுப்பாட்டம்
மலைச் சொற்பொழிவு

thumb|300px|''' மலைப் பிரசங்கம்'''கால் என்ரிக் புலொக்கின் ஓவியம், 1890.

**மலைச் சொற்பொழிவு**, **மலைப் பிரசங்கம்** அல்லது **மலைப்பொழிவு** (*Sermon on the Mount*) என்பது மத்தேயு நற்செய்தி 5-7 இன் படி நாசரேத்தூர்　இயேசுவினால் (சுமார் கி.பி. 30 இல்) இன்றைய　வடக்கு　இசுரேலின்　மலைப்பாங்கான பகுதியில் தமது சீடருக்கும் அங்கிருந்த பொதுமக்களுக்கும் கொடுக்கப்பட்ட ஒரு சொற்பொழிவாகும். இப்பிரசங்கத்தின் ஆரம்பம் ஆசீர்வாதங்களைக் கொண்டுள்ளது,　மேலும்　இது　கிறிஸ்து கற்பித்த செபத்தையும்,　அகிம்சை,　"அடுத்த　கன்னத்தையும்　காட்டு"　போன்ற　இயேசுவின்　முக்கிய　படிப்பினைகளைக்　கொண்டுள்ளது.　பல　கிறித்தவர்கள்　மலைப்பிரசங்கத்தை　பத்துக்கட்டளைகளிற்கான　இயேசுவின்　விளக்கமெனக்　கருதுகின்றனர்.　மலைப்பிரசங்கம்　கிறித்தவத்தின்　மையக் கருத்துக்களைக்　கொண்டிருந்தது.காந்தி, டால்ஸ்ட்டாய்　போன்றோர்　அதனைப்　பின்பற்றினார்கள்.

## மலைப்பொழிவின் அமைப்பு

* முன்னுரை (மத்தேயு 5:1-2)
* பேறுபெற்றோர் (மத்தேயு 5:3-12)
* உப்பும் ஒளியும் (மத்தேயு 5:13-16)
* திருச்சட்டம் நிறைவேறுதல் (மத்தேயு 5:17-48)
* அறச்செயல்கள் (மத்தேயு 6)
* தீர்ப்பு அளித்தல் (மத்தேயு 7:1-6)
* புனிதம் பற்றி (மத்தேயு 7:7-29)

## இவற்றையும் பார்க்கவும்
* சமவெளிப் பொழிவு




## மேற்கோள்கள்

பகுப்பு:இயேசுவின் போதனைகள்
பகுப்பு:நற்செய்தி நிகழ்வுகள்
கண்டி செல்வ விநாயகர் ஆலயம்

**கண்டி செல்வ விநாயகர் ஆலயம்** கண்டியில், கொழும்பில் இருந்து கண்டி செல்லும் பிரதான சாலையில் கண்டி நகரின் நுழைவாயிலில் அமைந்துள்ளது. இது கட்டுக்கலைப் பிள்ளையார் கோவில் என்றும் அழைக்கப்படுகிறது. இந்த ஆலயம் சுமார் 300 ஆண்டுகள் பழமை வாய்ந்தது.

## விழாக்கள்
இங்கு பங்குனி உத்தரத்தில் முடிவடையும் 10 நாட்கள் திருவிழா நடைபெறும். தீர்த்தோற்சவம் தன்னகும்புர மகாவலி கங்கையில் நடைபெறுவதோடு அதே தினத்தன்று மாலை திருக்கல்யாணத் திருவிழாவும் கொடியிறக்கத் திருவிழாவும் நடைபெறும். தேர்த்திருவிழா அன்று பஞ்சரத பவனி கண்டி நகர் வீதிகள் வழியாக வருவது குறிப்பிடத்தக்கதாகும்.

கண்டியில் வருடாவருடம் ஆடி மாதத்தில் நடைபெறும் *பெரஹர* வின் போது *திய கப்பன மங்கல்யய* என்று சிங்களத்தில் கூறப்படும் (ஆங்கிலம்: Water cutting ceremony) தீர்த்த வைபவம் முடிந்தபின் ஊர்வலம் திரும்பிச் செல்லும்போது கட்டுக்கலைப் பிள்ளையார் ஆலயத்தில் தரித்து, சில கிரியைகள் நடைபெறும்.

இந்த ஆலய விழாக்களுக்கு மத்திய மாகாண இந்து சங்கம் (ஆங்கிலம்: Central Province Hindu Association) உதவி வருகிறது.

## உசாத்துணைகள்
#கண்டி செல்வ விநாயகர் ஆலயத் தேர்த்திருவிழா - வீரகேசரி 21 மார்ச் 2007

## மேற்கோள்கள்

பகுப்பு:இலங்கையில் உள்ள இந்துக் கோவில்கள்
பகுப்பு:இலங்கையில் உள்ள பிள்ளையார் ஆலயங்கள்
வேல்ட் பைல்

**வேல்ட் பைல்** என்பது எழுத்துக்களால் ஆன புவியியற் தகவற் தொழில் நுட்பத்தில் பாவிக்கப்படும் ஸ்கான் பண்ணப்பட்ட தேசப்படங்களைக் கணினியில் பாவிப்பதற்கென எஸ்றியினால் (ESRI) இனால் உருவாக்கப்பட்ட ஓர் கோப்பு முறையாகும்.

பொதுவாக நீங்கள் ஸ்கான் பண்ணிய தேசப்படம்த்தின் கோப்பு நீட்சியானது *.tif என இருக்குமானால் வேல்பைலானது *tifw என்றவாறு இருக்கும். *.jpg என்றவாறு கோப்பின் பெயரானது இருக்குமானால் அதன் வேல்ட்பைல் ஆனது *.jpgw ஆகும் எடுத்துக்காட்டாக new_sheet01_manipay.jpg என்பது கோப்பின் பெயர் என்றால் வேல்ட் பைல் new_sheet01_manipay.jpgw என்றவாறு அமையும்.

இதன் சிறியதோர்மாறுபாடாக பழைய மென்பொருட்களை ஆதரிக்கும் வகையில் *.tif கோப்புக்களுக்கு *.tfw உம் *.jpg இற்கு *.jpw உம் பாவிக்கப்படுகின்றது. பொதுவாக ஆர்க்வியூ ஆர்க்ஜிஐஎஸ் மென்பொருட்கள் இவற்றைப் புத்திசாலித்தனமாகக் கண்டுபிடித்து சரியான முறையில் கணினிகளில் காட்டப்பயன்படும்.

 Line 1: A, ஒரு பிக்ஸலின் அளவு பட அளவுத்திட்டத்தில்
 Line 2: D: y அச்சூடான சுழற்சி
 Line 3: B: x அச்சூட்டான் சுழற்சி
 Line 4: E: y அச்சில் பட அளவுத்திட்டத்தில் ஒரு பிக்ஸலின் அளவு 
 Line 5: C: இடதுபக்க மேல் மூலையின் x ஆள்கூறு
 Line 6: F: இடதுபக்க மேல் மூலையின் y ஆள்கூறு

பொதுவாக E ஓர் மறையெண்ணாகும் (negative) ஏனெனில் தேசப்படங்கள் பொதுவாக இடது கீழ்மூலையில் காட்டீசியன் முறையில் ஆள்கூறுகள் குறிப்பிடப்படுவதோடு வேல்ட் பைலில் இடது மேல் மூலையின் ஆள்கூறுகளையே தந்துள்தாகும். உங்கள் தேசப்படம் தலைகீழாகத் தோற்றமளித்தால் E இன் பெறுமதியை மறையாக்கவேண்டும்.

எடுத்துக்காட்டாக new_sheet01_manipay.jpgw கோப்பில்
 4
 0
 0
 -4
 80002
 524998

பகுப்பு:புவியியல் தொழில்நுட்பம்
மேமோ

நோக்கியா நிறுவனத்தின் புதுவீச்சு மின்னணு சாதனங்களாகிய இணையக் கணினி பெட்டிகளுள் இயல்பாக நிறுவப் பட்டு கிடைக்கும் இயக்கு தளம் **மேமோ** (*Maemo*). நோக்கியா-வின் N வகை தயாரிப்புகளில் இது கிடைக்கப் பெறுகின்றது.

புகழ்பெற்ற குனூ/லினக்ஸ் இயக்குதளமான டெபியனை அடிப்படையாகக் கொண்டு மேமோ உருவாக்கப் பட்டுள்ளது.

## தொடர்புடைய இணைப்புகள்
* மேமோவின் இணைய தளம்
* நோக்கியாவின் N வகை மின்னணு சாதனங்கள் 

## இதனையும் பார்க்க

* மோட்டோரோலா வின் மான்ட்டாவிஸ்டா

பகுப்பு:இயக்கு தளங்கள்
வாகன நிறுத்துமிடம்

thumb|200px|ஒரு வழிப் பாதையுடன் கூடிய வண்டித் தரிப்பிடம் ஒன்று.

**வாகனத் தரிப்பு வசதி** என்பது, பொதுவாகத் தற்காலத் தன்னியக்க வண்டிகள் (Auto-mobiles) அல்லது மோட்டார் வண்டிகள் (Motor Vehicles) என அழைக்கப்படும் வண்டிகள் தரித்து நிற்பதற்காக அமைக்கப்படுகின்ற இடவசதிகளைக் குறிக்கும். தற்காலத்தில், வளர்ந்த நாடுகளிலும், வளர்ந்துவரும் நாடுகளின் நகரப்பகுதிகளிலும், தன்னியக்க வண்டிகளின் பயன்பாடு அதிகரித்துள்ளது. வாழ்க்கைத் தரம் அதிகரித்து வருகின்ற பகுதிகளில், கூடிய அளவில் தனிப்பட்டவர்கள் வண்டிகளைச் சொந்தமாக வாங்குகிறார்கள். இதனால், தெருக்களில் போக்குவரத்து நெருக்கடி ஏற்படுவது ஒருபுறம் இருக்க தேவையான இடங்களில் வண்டிகளை நிறுத்துவதற்கான இடத் தேவையும் பெரும் பிரச்சினையாக உருவெடுத்துள்ளது. இதனால், நகர வடிவமைப்பிலும், தனித்தனி நிலங்களை மேம்படுத்தும் போதும் தரிப்பிட வசதிகளை உருவாக்குவதில் மிகுந்த கவனம் எடுக்கப்படுகின்றது.

அங்காடித் தொகுதிகள், விளையாட்டுத் திடல்கள், பெரிய வணக்கத் தலங்கள், அரச அலுவலகங்கள் போன்றவற்றுக்கு அண்மையில் பெருமளவில் வண்டிகள் நிறுத்தப்படுவதற்கான இடவசதிகள் தேவைப்படுகின்றன.

## மேற்கோள்கள்

பகுப்பு:போக்குவரத்து
அனில் அம்பானி

**அனில் அம்பானி** (பிறப்பு: சூன் 4, 1959) இந்தியாவைச் சேர்ந்த ஓரு தொழில் அதிபர் ஆவார். இவர் ரிலையன்ஸ் நிறுவனத்தின் நிறுவனரான திருபாய் அம்பானியின் இரண்டாவது மகன். ரிலையன்ஸ் அனில் திருபாய் அம்பானி குழுமத்தை நடத்தி வருகிறார். முகேஷ் அம்பானி இவருடைய அண்ணன் ஆவார்.

## மேற்கோள்கள்

## வெளி இணைப்புகள்
* அலுவல்முறை தன்விவரம் 

பகுப்பு:இந்தியத் தொழிலதிபர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:குஜராத் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
அம்பானி

**அம்பானி** என்ற பெயர் பின்வரும் தலைப்புகளைக் குறிக்கலாம்.
* திருபாய் அம்பானி - ரிலையன்ஸ் இண்டஸ்டிரீஸ் லிமிட்டெடு நிறுவனத்தைத் தொடங்கியவர்.
* முகேஷ் அம்பானி - திருபாய் அம்பானியின் மூத்த மகன்
* அனில் அம்பானி - - திருபாய் அம்பானியின் இளைய மகன்
நூல்

**நூல்** என்னும் தலைப்பில் உள்ள கட்டுரைகளுக்கு வழி அமைத்துத் தர இப்பக்கம் உள்ளது.

* நூல் (எழுத்துப் படைப்பு) - ஒரு கலையை அல்லது அறிவுத்துறையைப் பற்றி கூறும் எழுத்துப் படைப்பு 
* நூல் வகை - தொல்காப்பியம், நன்னூல் தரும் விளக்கங்கள்
* நூல் (இழை) - பஞ்சு முதலியவற்றால் ஆன மெல்லிய இழை. துணி போன்றவற்றை நெய்வதற்குப் பயன் படும்.
* நூல் (நாடக நூல்)  ஒரு பழைய நாடக நூல் 
* நூல் (அளவு) - 24 சதுர அடி
* :பகுப்பு:நூற்பட்டியல்கள் என்பதில் பலவிதமான நூல்களை, பட்டியல்களாகக் காணலாம்.

பகுப்பு:பக்கவழி நெறிப்படுத்தல்
காலம் (நூல்)

இந் நூலானது, புகழ் பெற்ற ஆங்கிலேய அறிவியல் அறிஞர் ஸ்டீஃவன் ஹாக்கிங் என்பவரால் 1988இல் வெளியிடப்பட்ட "A Brief History of Time" என்னும் நூலில் தமிழ் மொழிபெயர்ப்பு ஆகும். இதில் அண்டவியல், வெளியும் காலமும், அடிப்படைத் துகள்களும் விசைகளும், விரிவடையும் அண்டக் கொள்கைகள், குவாண்டம் கோட்பாடுகள் (கற்றை இயல் கோட்பாடுகள்), கருந்துளைகள், புழுத்துளைகள், காலக்கனை, அண்டத்தின் பிறப்பு, மாவெடிப்பு (Big Bang), மாநெரிப்பு (Big Crunch), இயற்பியலின் ஒருங்கிணைப்புக் கோட்பாடுகள் முதலிய ஆழமான அறிவியல் கருத்துக்களை அனைவரும் படித்து தெளிவாகப் புரிந்துகொள்ளுமாறு எளிய நடையில் எழுதப்பட்டுள்ளது. இதனை மிக நேர்த்தியாய் தமிழில் மொழி பெயர்த்துள்ளார் **நலங்கிள்ளி** மற்றும் **தியாகு** என்பவர்கள். இதன் பதிப்பாசிரியர் தியாகு. உலகத் தமிழ் மொழி அறக்கட்டளை, சிகாகோ, ஐக்கிய அமெரிக்கா வெளியீடாக இது வெளி வந்துள்ளது. இம் மொழிபெயர்ப்பு நூல் 295 பக்கங்கள் கொண்டுள்ளது. இதன் ISBN எண்: 0967621224 ஆகும்.

## மேற்கோள்கள்

பகுப்பு:மொழிபெயர்ப்பு நூல்கள்
பகுப்பு:அறிவியல் தமிழ் நூல்கள்
பகுப்பு:2002 தமிழ் நூல்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள்